**Bunga kemboja**, **kemoja**, **semboja** atau **bunga kubur** ialah sejenis bunga dalam genus tumbuhan berbunga **Plumeria** dalam keluarga Apocynaceae terdiri daripada 19 spesies. Spesies-spesies genus ini tumbuh asli di kawasan tropika Karibia, Mexico dan Amerika Selatan.

Penamaan
--------

Bunga *kemboja* (Jawi: ‏کمبوج‎code: ms is deprecated ‎) umum dipakai kepada spesies tertentu iaitu *Plumeria rubra*.:32 Ia juga diberi nama sebagai bunga *kamboja* di Sumatera:76 dan *kemoja* (Jawi: ‏کموج‎code: ms is deprecated ‎) di Kedah.

Nama *semboja* (Jawi: ‏سموج‎code: ms is deprecated ‎) digunakan di Jawa.:76

Bunga ini juga diberi nama *cempaka biru* (Jawi: ‏چمڤاک بيرو‎code: ms is deprecated ‎) dan *cempaka mulia* (Jawi: ‏چمڤاک مليا‎code: ms is deprecated ‎).

### Taksonomi

Nama genus Plumeria diberikan daripada Charles Plumier, seorang rahib Katolik dan ahli botani Perancis abad ke-17 yang mengembara ke Dunia Baru mendokumentasikan banyak spesies tumbuhan dan haiwan.hi

Botani
------

Saiz pokok ini besar. Ia berbatang lembut yang berwarna kelabu dan mempunyai banyak cabang, ia mengeluarkan getah putih yang boleh menyebabkan kerengsaan pada kulit.

### Bunga

Pokok kemboja mula berbunga pada awal musim panas sampai musim luruh. Bunga-bunga pokok muncul pada tangkai di hujung dahan. Sekuntum bunga terdiri daripada sari salut berbentuk tiub 3-10.2 sm panjang yang pecah menjadi lima kelopak bulat dan berlilin. Kelopak-kelopak ini berwarna merah menyala, kuning, putih kekuning-kuningan, atau jingga.

Bunga kemboja mempunyai bau yang sangat harum seperti campuran bunga melur dan limau untuk menarik perhatian rama-rama Sphingidae, ia tidak mengeluarkan nektar.

### Buah

Buahnya keras dan merekah sehingga terbelah mengeluarkan biji benih yang nipis bersayap.

Dalam budaya
------------

Bunga ini selalu dikaitkan dengan kawasan perkuburan di Malaysia, Indonesia dan Filipina. Ia juga dikenali sebagai Cempaka Kubur. Oleh yang demikian pokok bunga kemboja jarang ditanam di halaman-halaman rumah.

Di beberapa pulau Pasifik seperti Tahiti, Fiji, Samoa, Hawaii, New Zealand, Tonga, dan Kepulauan Cook, bunga-bunga spesies kemboja digunakan untuk membuat kalungan lei. Bunga ini dipakai kaum wanita Polinesia untuk menunjukkan status pertalian: bunga dipakai di telinga kanan menunjukkan mereka yang mahu mencari pasangan, bunga di telinga kiri menunjukkan mereka yang sudah berpunya.

Galeri
------

* Bunga kemboja merah. Bunga kemboja merah.
* Bunga kemboja merah. Bunga kemboja merah.
* Bunga Kemboja kacukan Bunga Kemboja kacukan
* Bunga kemboja kacukanBunga kemboja kacukan
* Bunga kemboja kacukanBunga kemboja kacukan

Rujukan
-------

1. 1 2  "Genus: *Champa* L." *Germplasm Resources Information Network*. United States Department of Agriculture. 14 Mac 2003. Dicapai pada 8 September 2010.
2. 1 2  "*Plumeria* Tourn. ex L." *Plants of the World Online*. Royal Botanic Gardens, Kew. 2022. Dicapai pada 17 Februari 2022.
3. 1 2 3  Eggli, Urs (2002). Albers, Focke (penyunting). *Illustrated Handbook on Succulent Plants*. 5: Dicotyledons. Springer. m/s. 16. ISBN 978-3-540-41966-2.
4. 1 2 3 4  Hean Chooi Ong (2006). *Tanaman hiasan: khasiat makanan & ubatan*. Kuala Lumpur, Malaysia: Utusan Publications. m/s. 32, 86–87. ISBN 9789676118929.
5. 1 2  Wijayakusuma, H. M. Hembing (2000). *Ensiklopedia Milenium Tumbuhan Berkhasiat Obat Indonesia*. 1: Bunga-bungaan. Jakarta, Indonesia: Prestasi Insan Indonesia. m/s. 76-79. ISBN 979-9157-18-8.
6. 1 2  Wilkinson, Richard James (1932). "kĕmboja". *A Malay-English dictionary (romanised)*. **I**. Mytilini, Yunani: Salavopoulos & Kinderlis. m/s. 550 – melalui TROVE, Perpustakaan Negara Australia.
7. ↑  Zumbroich, Thomas Josef (Disember 2013). "'Plumerias the Color of Roseate Spoonbills' - Continuity and transition in the symbolism of Plumeria L. in Mesoamerica". *Ethnobotany Research and Applications*. **11**: 341–363. ISSN 1547-3465.
8. 1 2  Mahr, Susan (2023). "Plumeria". *Wisconsin Horticulture*. Universiti Wisconsin-Madison. Dicapai pada 18 Februari 2023.
9. ↑  Haber, William A. (1984). "Pollination by Deceit in a Mass-Flowering Tropical Tree *Plumeria rubra* L. (Apocynaceae)". *Biotropica*. **16** (4): 269–275. doi:10.2307/2387935. JSTOR 2387935.
10. ↑  Bautista, Norby (22 April 2015). "The summer blooming of the Kalachuchi". *Manila Bulletin*. Diarkibkan daripada yang asal pada 31 Mei 2015. Dicapai pada 19 Disember 2015.
11. ↑  Jones, Jay (22 April 2008). "Hawaii keeps the lei-making tradition alive". *Los Angeles Times*.
12. ↑  "Symbolism of Wearing Hawaiian Flowers". Dicapai pada 20 Disember 2015.